Sara Pavón, Sara Leo, torna a la Casa de Cultura per a presentar el seu últim treball “Herida, limón y sal”
2025-07-24

La Casa de Cultura acollirà dijous que ve 6 de juny, a les 19 hores, dins de les activitats d’animació lectora del mes de juny programades des de l’equip de Biblioteques Municipals, la presentació, recital i signatura del llibre de l’editorial Mueve tu lengua, “Herida, limón y sal”, de Sara Pavón, Sara Leo, que estarà acompanyada en la mateixa per la música del guitarrista del grup Bombai, Ramoneti García.

Sara torna al citat espai municipal a presentar una de les seues obres després de l’èxit de la presentació que va realitzar el mes de juny passat. Tan bon acolliment va tindre a la Casa de Cultura que, novament, ha apostat per aquest espai cultural per a presentar la seua nova obra.

“Herida, limón y sal” és el quart poemari de l’autora; un llibre de poesia moderna “que bé podria definir-se com un viatge de sentiments, un cúmul de vivències pròpies o pròximes que arriben al lector en reflectir situacions o emocions que tots hem pogut arribar a sentir en algun moment de la nostra vida. Expressa la bellesa de l’amor i també la nostàlgia de les relacions passades, una nostàlgia que deixa de ser trista i comença a ser bonica”.

Sara ha publicat dos poemaris acte editats, “Iridiscencia” i “Acaríciame”, de l’editorial Ringo Rango i el publicat per l’editorial Mueve tu lengua, “Después del huracán”, presentat a la Casa de Cultura l’any passat.